text: Bagmand blæser på forbud
  12 februar 2013 kl. 16.19
  Bagmanden til en hash-cafe, Baris Pekerman, blæser på, at politiet har udstedt forbud mod besøgende i lokalerne i Aabenraa.
  - Det er rent til grin. Jeg fortsætter. Politiet kan ikke lukke butikken, siger Baris Pekerman.
  Han driver hash-cafeen som en forening, som han kalder Smokers Union, og han har planer om at oprette foreninger i andre byer. I første omgang i Padborg.
  Politiet har brugt loven om forbud mod besøgende i lokaler, hvor der systematisk udføres strafbare handlinger. Forbuddet gælder foreløbig i tre måneder.
  Besøgende kan ved gentagene besøg få bøder på adskillige tusind kroner. I værste fald risikerer de fængsel.
  